Yvon Gourmelon

Yvon Gourmelon (Yann Gerven e anv-pluenn), bet ganet e Plougastell-Daoulaz d'an 20 a viz Eost 1946, a zo ur skrivagner brezhonek (danevelloù, romantoù), hag ur yezhoniour brezhonek (notennoù yezh) ha gallekDa skouer : Y. Gourmelon, Quelques données quantitatives sur les différences dialectales du vocabulaire breton, Skol Vreizh 50, 1977. a vez pedet da gemer perzh e stajoù war ar brezhoneg. Bet en doa ar Priz Langleiz e 1986 evit ar romant polis Brestiz o vreskenn.

Buhez
Ganet e oa bet e Plougastell-Daoulaz e 1946 en un endro brezhonek. Gant e ziv vamm-gozh eo en doa desket brezhoneg mat. Hervezañ e raent goap ouzh sioù ar "brezhoneg beleg" a veze klevet en iliz. Mont a reas d'ar skol da Blougastell, ha d'al lise da Vrest da c'houde. Eno eo bet studier war ar matematik ha war ar brezhoneg e Skol-Veur Breizh-Izel.

Mont a reas da gelenner war ar matematik e penn kentañ ar bloavezhioù 1970. Dimeziñ a reas da Agnes Helias, ur vrezhonegerez a-vihanik eus ar Vro-Vigoudenn ha mont a reas da Vulad-Pestivien da chom. Eno o deus desavet o fevar mab. Bet eo bet kelenner war ar matematik hag ar brezhoneg e lise Gwengamp.

 Skrivagner brezhonek 

Azalek ar bloavezhioù 70 e krog Yvon Gourmelon en e bluenn. E destennoù kentañ a zo embannet gant Ar Falz ha Skol Vreizh. Goude se e kemer perzh e stummadurioù war ar brezhoneg lec'h ma skriv a-gevret gant tud all Emgann Kergidach pe c'hoazh C'hwec'h kontadenn e brezhoneg aes ha bew, dindan kazel Ar Falz ur wech ouzhpenn. Kregiñ a ra da sinañ dindan an anv-pluenn Yann Gerven evit Planedenn, ur gazetenn lennegel bet ganet diwar obererezh Skol Vreizh hag Ar Falz, renet gant Fañch Morvannou. Skrivañ a reas e romant Brestiz o Vreskenn ur frapadig da c'houde. Skrivet en deus danevelloù a-leizh hag a zo bet embannet hogozik holl er gelaouenn Al Liamm abaoe 1984.

 Tudennoù pennañ 
 Klaodina Pedel, komiserez en SRPJ Roazhon (Brestiz o vreskenn, Diskrap e Skrabyar).
 Ar c’homandant Lionel Turluch (Dre faot Fauré).
 An aotrou Bivig, enseller-meur ar maltouterezh (Ar gañfarted hag al louarn kamm).

Oberennoù
 Dastumadoù danevelloù 
 C'hwec'h kontadenn e brezhoneg aes ha bew, Skol Vreizh, 1978
 Ifern yen ha merc'hed klouar, Al Liamm, 1995
 Plac'hedigoù o ler rous, Al Liamm, 1995
 Cheeseburger ha Yod Silet, Al Liamm, 2009
 Traoù nevez, Skol Vreizh, 2013 : priz Sten Kidna 2014

 Romantoù 
 Brestiz o vreskenn, romant polis, Planedenn, niv. 19, adembannet gant Al Liamm e 1986 hag e 2012
 Ar gañfarted hag al louarn kamm, romant polis evit ar grennarded, An Here, 1989
 Bouklet ha minellet, Al Liamm, 1990
 Liv ruz an hesk, romant kazetenn embannet war Al Liamm da gentañ (e 1996 ha 1997), ademb. Keit Vimp Bev, 2002
 War un ton laou, Skol Vreizh, 2003
 Ar c'hrashoù, Keit Vimp Bev, 2007
 Tonkad kriz Tom Bruise, romant spierezh, Al Liamm, 2007
 Ar Grec'hmitouarn, Keit Vimp Bev, 2008
 Diskrap e Skrabyar, romant polis, Al Liamm, 2015
 Dre faot Fauré, romant polis, Al Liamm, 2019

 Gant skrivagnerien all 
 Kaoteriad, Skrid/Mouladurioù Hor Yezh, 1987, dastumad danevelloù gant meur a skrivagner, ennañ div zanevell gant Yann Gerven.
 Pemp dorn d'ar maout, Al Liamm, niv. 357, 2006, romant polis savet asambles gant Frañsez Favereau, Goulc'han Kervella, Stefan Moal ha Filip Oillo.

 Pennadoù 
 Quelques données quantitatives sur les diférences dialectales du vocabulaire breton, Skol Vreizh niv. 50, 1977, pp. 4-10.

 Liammoù diavaez 
 Roll e bennadoù sinet Yann Gerven war Al Liamm
 Roll e bennadoù sinet Yvon Gourmelon war Al Liamm
  Amañ e komz Yann Gerven diwar-benn perak ez eus kement a zanevelloù e brezhoneg.
  Amañ e komz diwar-benn e vuhez hag ar skrivañ brezhoneg.

 Notennoù 

Rummad:Skrivagnerien vrezhonek
Rummad:Skrivagnerien Breizh
Rummad:Aozerien romantoù polis
Rummad:Ganedigezhioù 1946
Rummad:Priz Langleiz